 Proza - : - Fauritorul de vise de Somesan Sergiu : - Fauritorul de vise de Somesan Sergiu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Justitiarul... (Proza) > Pornosaguri... (Proza) > Tatal... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14095005 Fauritorul_de_vise' > Vizionari: 971 > Fauritorul de vise proza [ ] - - - - - - - - - - - - - - - - - - - - - - - - - de Somesan Sergiu [regius1000 ] 2016-07-29 | | Fauritorul de vise "Pentru ca raul sa triumfe, e suficient ca cei buni sa nu faca nimic" Edmund Burke &#8212; Libertatea este un lucru pe care trebuie sa ti-l iei singur, pentru ca nimeni nu va veni sa ti-l ofere pe gratis! Tonul batranului profesor era solemn si serios, ca intotdeauna cand spunea unul dintre renumitele lui citate. De obicei, erau in latina si tot de obicei uita sa le traduca, asa ca i-am fost recunoscator ca de data asta a fost mai intelegator si nu ne-a lasat cu incertitudini existentiale inaintea unui asemenea drum. i-am multumit cu o inclinare sobra din cap: de cand am aflat ca toti ma considera in mod tacit conducatorul grupului, am inceput sa ma comport ca atare nu atat pentru ca asa simteam nevoia, cat mai mult pentru a nu-i dezamagi. Am privit la grupul eterogen din jurul meu: vreo douazeci de oameni de toate varstele si categoriile sociale. Cei mai multi nu vor rezista nici un kilometru, dar vorba lui Ted, veteranul infirm din Afganistan: &#8212; Nu fi fraier si ia-ne cu tine! Lasa-ne sa fim macar carne de tun. Cu cat se vor ocupa mai mult de noi, cu atat vei fi tu mai liber in miscari. si nu uita ca pe drum sa stai cat mai mult langa mine: ma indoiesc ca vor trage intr-un veteran de razboi in uniforma, plin de decoratii si aflat intr-un scaun cu rotile... L-am asigurat ca asa voi face, desi in sinea mea ma indoiam foarte mult de posibila lui protectie. As zice ca mai degraba va fi o tinta predilecta, pentru ca gestul lui va fi considerat drept unul de fronda sau pur si simplu tradare. De cand ma intorsesem din misiunea de pace din irak si le vorbisem vecinilor de cursurile de gherila urbana pe care le urmasem acolo, toti ma considerau nu numai specialist, ci si unica lor speranta. Am deschis asadar usa blocului si am iesit in spatiul deschis: in ciuda faptului ca era o zi insorita, o pacla portocalie parea sa se ridice dinspre bulevardul Libertatii pe unde urma sa trecem noi. Nu trebuia sa mergem mai mult de doi, poate trei kilometri, dar aveau sa fie cei mai lungi kilometri din viata mea. instinctul imi spunea ca ar fi trebuit sa ne dispersam, dar daca am fi facut asa ceva, sunt sigur ca jumatate dintre noi ar fi luat calea inapoi la primul colt de bloc. "Ce ramane pana la urma pentru asigurarea libertatii? Care e chezasul sigur? Numai unul: curajul fizic al indivizilor!" &#8212; ne citase, inainte de a pleca, batranul profesor, din Jurnalul Fericirii al lui Nicolae Steinhardt, dar am avut impresia ca &#8212; in loc sa-i incurajeze &#8212; pe cei mai multi dintre noi asta i-a speriat. Am mers asadar, ca niste rate in bataia tirului, pe mijlocul stradelei ducand spre bulevardul Libertatii si rezultatele nu au intarziat sa apara: de undeva, din fata, s-au auzit cateva focuri infundate de arma, cativa dintre noi au cazut, iar ceilalti s-au imprastiat ca potarnichile care incotro, la adapostul blocurilor din jur. &#8212; Lasilor, a strigat in urma lor Ted si a ramas ferm langa cei trei oameni cazuti, incercand sa-i ajute. Treaba asta se vede ca a infuriat pe cineva foarte tare, pentru ca tot dinspre bulevardul Libertatii a venit vajaind un proiectil reactiv care-a lovit in plin caruciorul de invalid al lui Ted, rezolvandu-i &#8212; cu schijele lui &#8212; si pe cei trei raniti. Bietul Ted, mi-am spus in gand: a scapat de talibani si-acum a sfarsit ucis de ai lui! Medaliile si uniforma nu i-au folosit la nimic sau poate ca ne-au lamurit pe noi, definitiv, cu cine avem de-a face. Am oprit asadar cu mine doar doi tineri care imi pareau mai de nadejde, plus o fata care stiam ca jucase handbal si avea o tinuta mai atletica, iar pe restul i-am trimis acasa, spre usurarea lor ascunsa. Celor trei ramasi le-am tinut un scurt instructaj, fragmente pe care mi le mai aminteam si eu despre lupta de gherila. in principiu, trebuiau sa se tina dupa mine si sa ma imite in tot ce fac. Chiar cand sa pornim, a parait micul radiotelefon pe care-l aveam in buzunar: &#8212; Pe bulevardul Libertatii au adus tancuri, iar pe blocurile de langa obiectiv au postat lunetisti! Telefoanele mobile erau blocate, dar trimisesem cu o seara inainte pe cineva intr-un apartament din apropiere de tinta, cu un radiotelefon de jucarie care &#8212; dupa cat se vedea &#8212; isi facea foarte bine treaba. Folosind terenul si ascunzandu-ne dupa rondurile cu flori, am inceput sa inaintam. Din cand in cand, ne opream atat pentru a ne orienta cat si pentru a ne trage sufletul. Cei trei tineri nu pareau sa aiba asa mare nevoie de refacere, dar in cazul meu simteam acut cei patruzeci de ani tocmai impliniti, cat si lipsa de antrenament din ultimul timp. Ne-a luat mai bine de o ora sa ajungem la capatul bulevardului Libertatii. O pacla de un portocaliu-roscat murdar se tara de-a lungul ei. Daca am fi luat-o de-a dreptul, nu am mai fi vazut aproape nimic si am fi cazut victime sigure lunetistilor care precis erau dotati cu dispozitive cu infrarosii. Am scos harta si, ascunsi dupa cateva containere de gunoi, am studiat-o. Toate caile ne erau in mod clar blocate, asa ca daca am mai fi inaintat ne-am fi sacrificat pur si simplu degeaba. Unul dintre baieti a scos o hartie veche de ozalid, pe care se vedeau cateva linii albastre aproape sterse: &#8212; Unchiul meu mi-a dat asta, inainte sa plecam; pe vremuri a lucrat la construirea tunelurilor de canalizare... imediat langa containerele de gunoi, se afla un capac rotund de canalizare care dadea intr-un tunel ce ne-ar fi dus pana la vreo treizeci de metri de tinta. Era cam un kilometru de mers printr-un tunel in cea mai mare parte larg de abia un metru si ceva, daca indicatiile de pe vechiul plan erau adevarate. Poate chiar mai mult, in unele portiuni, dar pentru asta ne trebuiau lanterne si numai la asa ceva nu ne gandiseram, cand am plecat de-acasa. De data asta, se pare ca fata urma sa ne scoata din incurcatura, pentru ca dupa ce se lovi cu mana pe frunte, spuse doar atat: &#8212; Asteptati aici cateva minute! Se furisa pana la intrarea celui mai apropiat bloc, de unde reveni cam intr-un sfert de ora, cu patru lanterne si cateva baterii de rezerva. Unul dintre baieti intreba: &#8212; si daca cei de la care ai cerut lanternele or sa dea telefon? &#8212; Nu vor da, spuse fata simplu. Sunt ca noi, dar le este frica. Daca erau ca ei, acum erau afara sa ne vaneze. A trebuit sa ne inclinam in fata logicii ei si am coborat in tunel, tragand atenti capacul in urma noastra. Prima portiune avea chiar mai putin de un metru inaltime asa ca a trebuit sa mergem taras. Norocul nostru ca tunelul era uscat, ca si cum n-ar fi fost folosit de multa vreme. Dupa nici o suta de metri, am ajuns la o bifurcatie si, privind pe harta, am vazut ca tunelul care pornea pe sub bulevardul Libertatii era destul de inalt incat puteam merge in picioare. Deasupra noastra se auzeau pasi apasati, scrasnet de senile si din cand in cand impuscaturi. &#8212; Ar trebui sa-i spuna bulevardul Razboiului, nu bulevardul Libertatii! spuse primul dintre baieti, apoi se opri brusc si privi fix inainte. La lumina lanternei, se zarea o ceata portocalie din care ieseau o multime de sobolani apropiindu-se cu pasi marunti. &#8212; Crezi ca au dresat sobolani sa atace oponentii? intreba fata, cu glas stins. &#8212; Poate nu a fost nevoie, pentru ca cine se aseamana se aduna, spuse incrancenat al doilea baiat si smulse din peretele tunelului o bucata zdravana de lemn. Celalalt facu la fel, apoi ne arata o nisa: &#8212; intrati acolo si noi vom incerca sa-i atragem in tunelul celalalt. Dupa ce trecem, asteptati vreo zece minute, apoi puteti pleca mai departe... Am intrat in nisa, am tras usa dupa noi si am stins lanternele, ca sa nu atragem atentia. Curand, am auzit zgomote de lupta afara: sunete infundate, cand cei doi tineri loveau in plin cate un sobolan, si injuraturi, cand ii ratau. Din cand in cand si cate un tipat, cand erau muscati, dar in general se parea ca ucideau destul de multi dintre ei si in curand zgomotul bataliei se muta dincolo de bifurcatie. Am iesit si noi dupa un timp, apoi am inceput sa inaintam pe furis spre capatul strazii Libertatii de unde se auzeau in continuare zgomote de razboi in toata regula si din cand in cand tipete. Am pierdut la un moment dat notiunea timpului, ba chiar am avut impresia ca ne taram de ore intregi prin canalele bulevardului Libertatii. intr-un tarziu, m-am convins ca ne-am ratacit, asa ca a trebuit sa risc sa arunc o privire afara ridicand cu cativa centimetri un capac de canal. Am privit lung, ca sa ma dumiresc, apoi m-am lasat incet inapoi. &#8212; Mai sunt numai douazeci de minute pana la inchidere, suspina fata, si noi suntem atat de departe... Am desfacut harta si am luminat-o cu lanterna, apoi i-am aratat si ei: &#8212; Uite, pe-aici, o scurtatura prin care am putea ajunge in numai cateva minute. Are doar treizeci de metri lungime, dar din pacate are un diametru de numai saizeci de centimetri... &#8212; Eu o sa ma descurc, a spus ea zambind. Nu stiu dumneavoastra ce-o sa faceti! &#8212; Nu ma las eu intrecut de o fata, am spus curajos dar imediat am inghitit in sec, vazand-o cum se strecoara cu agilitate in canalul ingust. M-am tinut dupa ea cat de repede am putut si m-am prefacut ca nu vad mana pe care mi-a intins-o drept ajutor, dupa ce-am ajuns la capat. M-am rostogolit alaturi de ea in canalul principal si am rasuflat adanc de cateva ori, apoi am reperat capacul de canalizare si l-am ridicat putin: la nici patruzeci de metri, se putea vedea intrarea larg deschisa, dar care era atat de bine pazita ca nu aveam nici o sansa sa trecem dincolo de ea. &#8212; Ce facem? intreba fata, dupa ce privi lung pe sub capac. Mai sunt numai zece minute. Am privit-o indelung, pana a inceput sa roseasca. Era o fata intr-adevar bine facuta si, inainte de-a apuca sa intrebe ceva, i-am spus sa se dezbrace. &#8212; Mie chiar imi place de dumneavoastra si poate ca nu as zice nu, in conditii normale, dar acum chiar nu este momentul! &#8212; Nu m-ai inteles, am zambit eu obosit. Va trebui sa te dezbraci, slipul poti sa-l pastrezi pe tine, apoi sa iesi prima. Va trebui sa joci putin teatru si sa atragi atentia celor de la poarta, pana voi reusi eu sa trec printre ei... O sclipire i-a trecut prin ochi si in numai cateva clipe a ramas in slip, apoi s-a strecurat afara, prin gura de canal. La inceput, n-a remarcat-o nimeni si am admirat-o pentru faptul ca &#8212; desi pasea maiestuoasa ca o regina &#8212; nu mergea drept spre intrare, ci putin oblic, spre stanga, astfel ca atunci cand a fost oprita in cele din urma, intrarea ramasese cu totul libera. Am respirat de cateva ori adanc, incercand sa capat puteri, apoi, dupa ce-am iesit cat mai incet posibil, am luat-o la goana cat ma tineau picioarele. Pana cand si-au desprins ei cu greu ochii de pe sanii planturosi ai fetei, deja intrasem. Deasupra usii, pe o pancarta mica si albastra, scria cu litere negre: "SECtiA DE VOTARE NR. 182" &#8212; iar ceasul atarnat alaturi arata ca mai erau inca sase minute lungi cat o eternitate. Un jandarm, prea uluit ca sa mai spuna ceva, m-a salutat si mi-a deschis usa. in fata mea se vedea un coridor lung; respirand greu, am pornit de-a lungul lui cat am putut de repede. Din sala unde se afla sectia de votare au scos capul o multime de oameni, probabil membri ai comisei electorale care pareau ca incearca sa ma incurajeze din priviri. tinandu-ma pe ultimii metri de ziduri, am reusit sa intru in sala cu trei minute inainte de ora inchiderii, apoi: AM VOTAT! Cu ultimele puteri, am baut putina apa pe care mi-a oferit-o cineva din comisie, dupa aceea, tremurand tot, am iesit din cladire. Afara se auzeau tancurile plecand de pe bulevardul Libertatii, ceata portocalie se ridica si ea, iar eu am pornit spre casa dupa ce am recuperat-o pe vecina mea handbalista, careia cineva ii daduse un veston si o pereche de pantaloni ca sa se acopere. Am mers incet pe bulevardul Libertatii, sprijinindu-ma de umerii ei: eram extenuat cum niciodata, in confruntarile cu insurgentii din irak, nu fusesem. Echipele de curatenie inlaturau in graba cadavrele si petele de sange de pe bulevard. Prin geamurile deschise, se auzeau televizoarele date la maxim, anuntand victoria, asa ca ne-am oprit la o cafenea sa bem o cafea si sa ascultam. "Cel de al treisprezecelea referendum pentru demiterea presedintelui, referendum care a fost impus tarii de dusmanii democratiei, a fost castigat din nou de iubitul nostru conducator. Toata tara, intr-un cuget, a boicotat oripilata aceasta farsa impusa de forte straine poporului si de un Parlament tradator, aflat sub influenta agenturilor straine. Un singur, retineti va rog, un singur cetatean cu drept de vot din toata tara a votat pentru demiterea presedintelui. Ceilalti, prin boicotarea acestui simulacru de referendum, si-au demonstrat inca o data adeziunea totala fata de cel mai iubit fiu al poporului." Am baut cafeaua care mi s-a parut extrem de amara si am plecat spre casa, unde am fost primit ca un erou. Dupa ce mica petrecere in cinstea succesului meu, tinuta in casa scarii, s-a incheiat, de mine s-a apropiat mohorat presedintele de asociatie care, cu gesturi ezitante, mi-a dat un plic. L-am desfacut si am gasit binecunoscuta citatie: "Numele, prenumele, este chemat in dosarul penal nr...., in calitatea de faptuitor in cauza privind prezenta la vot..." Batranul profesor citea peste umarul meu. Ma asteptam sa vina cu vreun nou citat, dar in loc de asta el spuse numai atat: &#8212; Dumneata nu esti faptuitor, dragul meu. Esti un Fauritor... Fauritor de Vise, pentru noi toti si pentru toata tara. Cata vreme ai sa continui sa existi, ei n-au ce sa ne faca. iar cand n-ai sa mai fii dumneata, va aparea altul... si altul... si altul... Caci nu vom ceda niciodata! Asa sa ne ajute Dumnezeu! A dat din cap, sfatos, si s-a indreptat cu pasi marunti spre garsoniera lui saracacioasa, plina de praf si de carti ingalbenite. L-am urmarit indelung cu privirea si, nu stiu de ce, m-am simtit dintr-odata cel mai puternic om de pe Pamant... | index 'pageview'); 